hotchpotch/miracl-hf-unified huggingface dataset:
Tomáš Masaryk
Tomáš Garrigue Masaryk (7. maaliskuuta 1850 Hodonín, Määri, Itävalta-Unkari – 14. syyskuuta 1937 Lány, Tšekkoslovakia) oli valtiomies, sosiologi ja Tšekkoslovakian ensimmäinen presidentti (1918–1935).
Masaryk nimitettiin Kaarlen yliopiston filosofian professoriksi 1882. Ensimmäisen maailmansodan aikana hän ajoi tšekkien ja slovakkien irtaantumista Habsburgien monarkiasta sekä itsenäisen Tšekkoslovakian valtion muodostamista. Vuonna 1918 hänet valittiin maan ensimmäiseksi presidentiksi. Masaryk erosi virastaan 1935 terveyssyiden takia.
Tomáš Masaryk syntyi Hodonínissa, Määrissä, työläisperheeseen. Kaupunki oli Itävallan aluetta Itävalta-Unkarin valtakunnassa, nykyisessä Tšekin tasavallassa. Hän työskenteli nuorena seppänä. Masaryk opiskeli Brnossa ja Wienissä filosofiaa muun muassa Franz Brentanon johdolla ja Leipzigissa Wilhelm Wundtin johdolla. Masaryk valittiin Prahan yliopiston tšekkiläisen osaston filosofian professoriksi. Hän perusti "Athenaeum"-lehden, joka julkaisi kirjoituksia tšekkiläisestä kulttuurista ja tieteestä.
Masaryk oli Itävallan parlamentin Reichsratin jäsen vuosina 1891–1893 nuorten tšekkiläisten puolueessa ja uudelleen vuosina 1907–1914 realistipuolueessa, mutta hän ei tällöin ajanut Tšekin itsenäisyyttä Itävalta-Unkarista.
Ensimmäisen maailmansodan alkaessa hän joutui pakenemaan maasta välttääkseen itsenäisyysmielisiä uhanneen vangitsemisen. Hän matkusti Genèveen ja Italiaan, sitten Lontooseen. Ulkomailla hän alkoi toimia Tšekin itsenäisyyden puolesta. Hän lähti Venäjälle vuonna 1917 järjestämään slaavien vastarintaa itävaltalaisia vastaan, muun muassa 60 000-miehisen Tšekkoslovakian legioonan avulla. Hän siirtyi Siperian kautta Yhdysvaltoihin vuonna 1918, tapasi presidentti Woodrow Wilsonin ja vakuutti tälle asiansa oikeutusta.
Itävalta-Unkarin luhistuttua vuonna 1918 liittoutuneet hyväksyivät Masarykin Tšekin hallituksen johtoon, ja vuonna 1920 hänet valittiin Tšekkoslovakian ensimmäiseksi presidentiksi. Hän voitti vaalit kahdesti uudelleen ja hoiti presidentinvirkaa vuoteen 1935 asti, jonka jälkeen häntä seurasi Edvard Beneš.
Masaryk avioitui amerikkalaisen protestantin Charlotte Garriguen kanssa. Vaimo kuoli vuonna 1923. Tomáš Masarykin poika Jan Masaryk toimi Tšekkoslovakian ulkoministerinä pakolaishallituksessa vuosina 1940–1945 ja Tšekkoslovakiassa 1945–1948. Heidän neljä muuta lastaan olivat Herbert, Alice, Anna ja Olga. Tomáš Masaryk kuoli luonnollisen kuoleman 87-vuotiaana Tšekkoslovakiassa, Lányssä, nykyisessä Tšekin tasavallassa.
Kansainvälinen kauppa
Kansainvälinen kauppa on tavaroiden ja palveluiden vaihtoa kansainvälisten rajojen yli. Useimmissa maissa se muodostaa merkittävän osan bruttokansantuotteesta. Kansainvälinen kauppa on lisääntynyt voimakkaasti vapaakaupan yleistyttyä.
Vienti on tavaroiden tai palveluiden myyntiä ulkomaille ja tuonti on vastaavasti ostamista ulkomailta. Kansantalouden tilinpidossa lasketaan viennin ja tuonnin perusteella kauppatase.
Tuodessa tavaraa EU:n ulkopuolelta pitää muistaa, että tavarasta voi joutua maksamaan tullimaksua.
Down (yhtye)
Down on vuonna 1991 New Orleansissa Yhdysvalloissa perustettu stoner rock / doom metal -yhtye. Yhtye koostuu Philip Anselmosta (Panteran ja Superjoint Ritualin laulaja), Pepper Keenanista (Corrosion of Conformityn kitaristi), Kirk Windsteinista (Crowbarin kitaristi), Pat Brudersista sekä Jimmy Bowerista (Eyehategodin kitaristi sekä Superjoint Ritualin ja Crowbarin rumpali). Myös Todd Strange (Crowbarin basisti) osallistui yhtyeen ensimmäisen levyn, "NOLAn", levyttämiseen. Ensimmäisen albumin jälkeen yhtyeen jäsenet keskittyivät ensisijaisiin yhtyeisiinsä ja julkaisivat seuraavan albuminsa "" vasta vuonna 2002, jolla yhtyeen tyyli oli muuttunut blues vaikutteisemmaksi. Kolmas albumi "" taas edusti tyyliltään enemmän perinteistä heavy metal/hard rock tyyliä.Yhtye on levyttämässä uutta materiaalia neljännelle albumilleen.
Miinala
Miinala () on taajama ja maalaiskunta Karjalan tasavallan Lahdenpohjan piirissä Venäjällä. Miinalan taajama sijaitsee Miinalanjoen varrella kuusi kilometriä Lahdenpohjasta koilliseen. Kunnan hallinnollisena keskuksena toimii Lahdenpohjan kaupunki. Taajamassa on 500 ja kunnassa 1 900 asukasta (vuonna 2012).
Miinalan kunnan pinta-ala on 1366 neliökilometriä tai ilman Laatokan vesialuetta 918,8 neliökilometriä. Se rajoittuu koillisessa Haapalammen, idässä Sortavalan, etelässä Kurkijoen ja lännessä Elisenvaaran kuntiin sekä luoteessa Suomeen. Kunnan keskellä sijaitsee Lahdenpohjan kaupunki.
Kunnan alueella virtaavia jokia ovat Iijoki, Nivanjoki, Aurajoki, Miinalanjoki, Tuhrinjoki, Nivanoja ja Ruoko-oja. Järviä ovat Laatokan lisäksi Pyhäjärvi, Iso-Iijärvi, Tyrjänjärvi, Matrijärvi, Metsolanselkä, Lievejärvi, Pieni-Iijärvi, Korteelanjärvi, Paikjärvi, Parikanjärvi, Kurkelanjärvi, Korpijärvi, Ylä-Tyrjänjärvi, Suojärvi, Kuorejärvi ja Hankasjärvi. Luonnonsuojelualueita ovat Ihalan ja Jaakkiman metsänhoitoalueella sijaitseva Iso-Iijärven rauhoitusalue sekä Oppolan metsänhoitoalueella ja Laatokan saarilla sijaitseva Läntisen saariston (ven. "Zapadnyi arhipelag") rauhoitusalue. Hyötykaivannaisiin kuuluvat hiekka ja sora, graniitti, grafiitti ja turve.
Miinalan lisäksi kuntaan kuuluu 17 taajamaa tai asutusta (ven. "posjolok"): Hankanmäki, Harvia, Ihala, Kokonniemi, Kortela, Lumivaara, Metsämikli, Mikli, Niva, Oppola, Paikjärvenkylä, Parkonmäki, Raivio (entinen Tyrjä), Rauhala, Sikopohja, Sorola ja Uusikylä. Suurin asutuskeskus on yli 800 asukkaan Ihala.
Ennen talvi- ja jatkosotaa Miinalan kunnan alue kuului Suomen Neuvostoliitolle luovuttamiin Jaakkiman ja Lumivaaran kuntiin sekä osittain Uukuniemeen, Saareen ja Parikkalaan.
Kunnan kautta kulkevat Pietarin ja Sortavalan välinen maantie A129 sekä Kaarlahden ja Sortavalan välinen rautatie, jolla on Ihalan, Kummunjoen ja Nivan pysähdyspaikat. Suomen rajalla sijaitsee Ristlahden–Uukuniemen rajanylityspaikka. Rajalle johtaa päällystetty maantie Ihalasta Raivion kautta.
Kunnassa toimii puunjalostuslaitos, karjatiloja ja kaksi kalanviljelylaitosta. Kaivannaisista hyödynnetään hiekkaa ja soraa. Ihalan koillispuolella on asfalttibetonitehdas ja kivimurskaamo. Korpijärvellä, Sammallammella ja Ylä-Tyrjänjärvellä on rajavartiostot.
Miinalan taajaman palveluihin kuuluu lastentarha, keskikoulu, kirjasto, lääkintäasema, posti ja kolme kauppaa.
Kunnan alueella sijaitsevia kulttuuriperintökohteita Lumivaaran kivikautinen asuinpaikka, Suur-Miklin muinaislinna, Lumivaaran luterilainen kirkko, Rauhalan vanhat rakennukset sekä suomalaisten ja neuvostoliittolaisten sotilaiden hautausmaat. Ihalan ja Harvian lähettyvillä sijaitsee kolme lomakylää.
Miss America
Miss America on Yhdysvalloissa vuosittain järjestettävä missikilpailu. Kilpailu järjestettiin ensimmäisen kerran 1920-luvulla. Vuoteen 2005 asti kilpailu järjestettiin sen kotipaikassa New Jerseyn Atlantic Cityssä. Vuodesta 2006 lähtien kilpailu on pidetty Nevadan Las Vegasissa. Kilpailu mainostaa itseään lauseella ”Muut kauneuskilpailut etsivät mallia, Miss America etsii roolimallia”. Kilpailun pääpalkinto on opiskelustipendi missin itsensä haluamassa oppilaitoksessa. Useat voittajat ovat jo valmiiksi olleet korkeasti koulutettuja ja lahjoittaneet palkintorahat hyväntekeväisyyteen.
Järjestävän Miss America -järjestön pääjohtaja Sam Haskell erosi kun hänen kirjoittamansa alatyyliset sähköpostit vuosivat julkisuuteen. Lisäksi erosivat puheenjohtaja Lynn Weidner sekä järjestön johtaja Josh Randle. Viestit paljasti verkkosivusto Huffington Post. Viestien vuodettua samanlaisesta käytöksestä ovat kertoneet vuoden 2013 missi Mallory Hagan ja monet muut aiemmat kilpailijat.
Vuonna 2018 luovuttiin kokonaan kilpailun uima- ja iltapukukierroksista. Kilpailussa tullaan painottamaan tästä lähtien enemmän lahjakkuutta ja älykkyyttä.
Pascal Zuberbühler
Pascal ”Zubi” Zuberbühler (s. 8. tammikuuta 1971 Frauenfeld, Sveitsi) on sveitsiläinen jalkapalloilija, pelipaikaltaan maalivahti. Hän pelasi ammattilaisena vuosina 1992–2011 ja lukeutuu pitkään myös Sveitsin maajoukkueen vakionimiin.
Zuberbühler edusti kotimassaan Grasshopperia, Baselia, Aarauta ja Neuchâtel Xamaxia. Hän saavutti urallaan kuusi Sveitsin liigamestaruutta ja kolme cup-mestaruutta. Kotimaansa ulkopuolella Zuberbühler edusti saksalaista Bayer Leverkusenia sekä englantilaisia West Bromwich Albionia ja Fulhamia.
Sveitsin maajoukkueessa Zuberbühler pelasi ensi kerran vuonna 1994. Hän pelasi kaikkiaan 51 A-maaottelua. Hän kuului Sveitsin joukkueeseen vuoden 2006 MM-kisoissa (pelasi neljä ottelua) sekä EM-kilpailuissa 2004 (ei pelannut) ja 2008 (pelasi yhden ottelun).
Aktiiviuransa jälkeen hän on toiminut muun muassa Filippiinien jalkapallomaajoukkueen maalivahtivalmentajana.
Jyrki Siukonen
Jyrki Siukonen (s. 13. lokakuuta 1959 Tampere) on rockmuusikko, kuvataiteilija ja tutkija. Hän valmistui Kuvataideakatemiasta kuvataiteen tohtoriksi vuonna 2001.
Muusikkona Siukonen aloitti uransa 1976 punk-yhtye Kollaa kestään rumpalina. Hän myös sävelsi ja sanoitti yhtyeelle. Tämän jälkeen hän soitti Vaaralliset lelut -yhtyeessä kitaraa. Siukonen oli suomalaisen punkin keskeinen monitoimija ja vaikutti näkyvästi "Hilse" ja "Soundi" -lehtien avustajana.
Siukonen tuotti joitakin Johanna-levymerkin levyjä, muun muassa Jaakko Kangosjärven "Ihmeellinen luonto" (1981), Päät-yhtyeen "Onnenhetkiä" (1982) ja Raine Salon "Hyvä pahaa rock’n’roll" (1982).
Vuonna 1983 Siukonen julkaisi EP-levyn "Musta historia". Seuraavana vuonna hän teki yhdessä Markku Innon, Seppo Pietikäisen ja Kai Raumosen kanssa levyn "4suuta".
Vuonna 1993 Siukonen houkuteltiin mukaan tamperelaiseen yhtyeeseen Punk Lurex OK, johon kuului toinenkin entinen Kollaa kestää -soittaja, Juha Helminen. Siukonen teki vuonna 1994 Punk Lurex OK:n kanssa singlen "Tappajan Silmät / Paalimaja" (HIKS-042).
Siukonen aloitti kuvataiteilijan uransa vuonna 1982. Hän on pitänyt useita kymmeniä näyttelyitä kotimaassa ja ulkomailla. Keskeisiä yksityisnäyttelyitä muun muassa Tampereen nykytaiteen museo (1986), Sara Hildénin taidemuseo (1992), Amos Andersonin taidemuseo (1996), Kiasma (2000). Siukonen vaikutti myös vuosina 1984–1990 toimineessa taiteilijaryhmässä Rodtsenko-seurassa.
Vuosina 1995-1996 Siukonen toimi Leedsin yliopiston vierailevana taiteilijana (Gregory Fellow) ja vuosina 1996–1997 "Taide"-lehden päätoimittajana. Vuosina 2004–2008 hän oli professori Kuvataideakatemian kuvanveiston osastolla ja 2009-2012 lehtori Lapin yliopiston taiteiden tiedekunnassa.
Siukosen teoksia on keskeisten suomalaisten taidemuseoiden kokoelmissa.
Taiteellisen työnsä lisäksi Siukonen on kirjoittanut taiteesta. Kirjoissaan ja artikkeleissaan Siukonen on käsitellyt sekä taide- että kulttuurihistoriallisia aiheita. Hän on tutkinut muun muassa Kalervo Palsaa ja kirjoittanut esseitä monista suomalaisista nykytaiteilijoista. "Belomor/Šklovski" (2014) pohtii Belomor-kanavan rakentamista Neuvostoliitossa ja taiteilijan tehtävää totalitaristisessa valtiossa. "Tapaus avantgarde" (2016) käsittelee venäläistä avantgardea, taideväärentämistä ja Turun Wäinö Aaltosen museon näyttelyä vuonna 2009.
Melvin Calvin
Melvin Calvin (8. huhtikuuta 1911 – 8. tammikuuta 1997) oli yhdysvaltalainen biokemisti, joka sai Nobelin kemianpalkinnon vuonna 1961. Hän tutki hiilen kiertokulkua luonnossa, alkaen hiilidioksidin siirtymisestä ilmakehästä kasviin, yhteyttämisestä aina hiilihydraattien ja muiden orgaanisten yhdisteiden muodostumiseen asti.
Calvin valmistui ensin kemistiksi ja työskenteli vuosina 1935–1937 Manchesterin yliopistossa. Hän osallistui ydinpommin kehittämisen, ja toimi vuosina 1947–1980 kemian professorina Kalifornian yliopistossa Berkeleyssä. Hän keskittyi tällöin yhteyttämisen tutkimiseen radioaktiivisten merkkiaineiden avulla. Hän selvitti yhteyttämiseen kuuluvan pimeäreaktion eli niin sanotun Calvinin kierron.
Jorma Kontio
Erkki Jorma ”Jomppe” Kontio (s. 7. elokuuta 1953) on suomalainen raviohjastaja, joka vuodesta 2000 lähtien on vaikuttanut Ruotsissa. Hän on Pohjoismaiden voitokkain ja Euroopan toiseksi voitokkain raviohjastaja. Kontio saavutti lähes 50 vuotta kestäneen uransa 10 000. voiton elokuussa 2015.
Oulun Heinäpään kaupunginosasta kotoisin olevan Jorma Kontion isä on tunnettu paikallinen hevosmies Mikko Kontio. Hän ohjasti ensimmäistä kertaa kilpaa jo vuonna 1967 erikoisluvalla 13 vuoden ikäisenä ja saavutti samana vuonna myös ensimmäisen voittonsa Ulla-Maija-nimisellä suomenhevosella. 1960- ja 1970-lukujen vaihteessa Kontio työskenteli Pentti Tikkisen talleilla ja aloitti oman valmennustallin pitämisen Oulussa vuonna 1971. Myöhemmin hän muutti Turun kautta Ylöjärven vastavalmistuneelle Teivon raviradalle, jossa toimi valmentajana vuosina 1977–1994. Vuosina 1989–1991 Kontiolla oli talli myös Pilvenmäen raviradalla Forssassa. Oman valmennustoiminnan Kontio lopetti vuonna 1994, siirtyen kokonaan lainaohjastajaksi. Vuodesta 2000 lähtien Kontio on kilpaillut Ruotsista käsin. Nykyään hän asuu Enköpingissä.
Suomen Hippoksen rekisterissä Kontiolla oli vuoden 2013 lopulla lähes 37 000 ajettua ravilähtöä ja noin 6 500 voittoa. Lisäksi Ruotsissa ajettuja voittoja on hänellä on yli 3 000. Palkintorahoja Kontio on uransa aikana ohjastanut yli 57 miljoonaa euroa. Vuonna 2012 hän voitti Ruotsin pääradan Solvallan ajajaliigan ensimmäisenä ulkomaalaisena ohjastajana. 9 000. voittonsa hän saavutti helmikuussa 2012 Eskilstunan raveissa hevosella Victor Mile ja rikkoi 10 000 voiton rajan 16. elokuuta 2015 Evartti-nimisellä suomenhevosella Pihtiputaan Hiekan raviradalla. Kontio on Euroopan kaikkien aikojen toiseksi voitokkain raviohjastaja 16 800 ykkössijaa urallaan ajaneen saksalaisen Heinz Weweringin jälkeen. Koko maailman voitokkain ohjastaja on amerikkalainen Dave Palone yli 17 000 voitollaan.
31.12.2017 mennessä Jorma Kontio on ajanut 10 514 voittoa.
Vuonna 2015 Ruotsin yleisradioyhtiön suomenkielinen kanava Sisuradio valitsi Kontion vuoden ruotsinsuomalaiseksi.
Jorma Kontio on esteratsastaja Anna-Julia Kontion isä. Hänellä on myös neljä muuta lasta.
Kanadan jalkapallomaajoukkue
Kanadan miesten jalkapallomaajoukkue on Kanadan liittovaltion jalkapallojoukkue, jota valvoo Kanadan jalkapalloliitto. Joukkue ei ole menestynyt kansainvälisesti kovin hyvin. Se on esiintynyt jalkapallon maailmanmestaruuskilpailuissa kerran, Meksikossa 1986, jolloin joukkue jäi lohkonsa viimeiseksi tekemättä yhtään maalia. Kanada on voittanut CONCACAF Gold Cupin vuonna 2000 ja turnauksen edeltäjän CONCACAF Championshipin 1985.
Kanada on ollut FIFA-rankingissa korkeimmillaan sijalla 40, joulukuussa 1996.
Kuten Yhdysvalloissakin, myös Kanadassa naisten jalkapallomaajoukkue on menestynyt kansainvälisesti paremmin kuin miesten joukkue. Vuonna 2014 miesten joukkue ei mahtunut FIFA:n rankingissa sadan parhaan joukkoon, kun vastaavasti naisten maajoukkue on viime vuosina ollut kymmenen parhaan joukossa.CONCACAF Championship:
CONCACAF Gold Cup:
Hyvinkään taidemuseo
Hyvinkään taidemuseo on Hyvinkään ydinkeskustassa sijaitseva taidetta esittelevä, vuonna 1982 perustettu museo. Museon tilat sijaitsevat Jussitorin liiketalon toisessa kerroksessa. Rakennuksen suunnittelivat Raimo ja Ilmo Valjakka. Vuonna 2015 taidemuseossa kirjattiin 15 349 musokäyntiä, joista enemmistö (13 345 kpl) oli ilmaiskäyntejä ja vähemmistö (2 002 kpl) maksettuja käyntejä. 
Museo esittelee lähinnä suomalaista taidetta sekä hyvinkääläisten maalareiden, kuten Tyko Sallisen ja Helene Schjerfbeckin, teoksia. Taidemuseoon on talletettu yksityiskokoelmista kaksi Helene Schjerfbeckin teosta: "Marianne Ruovedellä" (1926) ja "Asemapäällikön tytär" (1918-1923). Omiin kokoelmiin kuuluvat "Tyttö" (1875) sekä öljymaalaus "Kaksi hahmoa" (1943).
Pysyvänä näyttelynä museossa on Yrjö Saarisen sekä Kaapo Wirtasen maalauksia ja muita teoksia esittelevä näyttely. Lisäksi museossa on vaihtuva näyttely.
Skalmeija
Skalmeija on lähinnä keskiajan ja renessanssin musiikissa käytetty kaksoislehdykkäsoittimiin kuuluva puupuhallin. Nykysoittimista se muistuttaa eniten oboeta. Aasiasta kotoisin oleva skalmeija on tullut eurooppalaisten tietoisuuteen jo 1100-luvulla, kun ristiretkeläiset toivat sen varhaisen muodon Eurooppaan.
Skameijoja käytettiin usein kovaäänisessä ulkoilma- ja seremoniallisessa musiikissa (myös suurissa sisätiloissa) samaa soitinperhettä edustavien pommerien kanssa. Suurempikokoisia skalmeijoja olivat altto ja, ainakin 1500- ja 1600-luvulla tenori, basso sek kvartti- ja kvinttibasso. Pommereissa oli usein vähintään 1 läppä matalinta ääntä varten (joskus myös enemmän läppiä): basetti- (jatkettu tenori), basso- ja siitä vielä suuremmissa pommereissa. Näiden avulla päästiin perussävelestä kvartin verran alemmas.
Erilaisia kansansoitin/puhallinorkesteriversioita on säilynyt käytössä Espanjassa, Ranskassa ja Etelä-Italiassa. Balkanin alueella käytettävät soittimet edustavat lähinnä itämaista tyyppiä (esimerkiksi zurna ja sopila)
Conrad Ferdinand Meyer
Conrad Ferdinand Meyer (11. lokakuuta 1825 Zürich – 28. marraskuuta 1898 Kilchberg) oli sveitsiläinen kirjailija. Hän kuuluu Sveitsin huomattavimpiin saksankielisiin kirjailijoihin ja oli historiallisten novellejen mestari realismin kaudella. Hän kirjoitti muodoltaan ja tyyliltään hiottuja teoksia keskiajan, renessanssin ja barokin henkilöhahmoista.
Pisnesmies Toni
Pisnesmies Toni, alkujaan "Swiss Toni", on fiktiivinen käytettyjen autojen kauppias, jota esittää brittiläinen komedianäyttelijä Charlie Higson. Hahmolla on usein tapana mainita, kuinka elämän eri asiat ovat samanlaisia kuin kauniin naisen kanssa rakastelu.
Swiss Tonin hahmon loivat Higson ja Bob Mortimer, ja alun perin se esiintyi BBC:n komediasarjassa "The Smell of Reeves and Mortimer", mutta nousi suureen suosioon esiinnyttyään "Ruuvit löysällä" -sketsisarjan sketseissä. Sittemmin Toni sai omaa nimeään kantaneen sarjan, jonka tapahtumat sijoittuvat autokaupan lisäksi hänen koti- ja parisuhde-elämäänsä. Sarjaa on tehty kaksi tuotantokautta. Higson toimi myös sarjan käsikirjoittajana ja tuottajana.
Fanny Mendelssohn
Fanny Mendelssohn (14. marraskuuta 1805 – 14. toukokuuta 1847) oli saksalainen säveltäjä ja pianisti. Hänen vanhempansa saivat yhteensä neljä lasta, joista Fanny oli vanhin. Tunnetuin sisaruksista on säveltäjä Felix Mendelssohn. Juutalainen perhe kääntyi myöhemmin kristinuskoon. Hampurissa syntynyt Fanny Mendelssohn sai hyvän koulutuksen pankkiiri-isänsä ja musikaalisen äitinsä ansiosta. Hänen ensimmäinen musiikkiopettajansa olikin Lea-äiti. Hän sävelsi ensimmäisen laulunsa jo 14-vuotiaana isänsä syntymäpäivän kunniaksi.
Mendelssohnin tuotantoon kuuluu lähes 500 sävellystä, mutta kaikkia ei ole edes vielä julkaistu. Tämä johtunee siitä, että hän jäi kuuluisan veljensä varjoon, kun naissäveltäjiä ei kunnioitettu. Fanny Mendelssohnin sävellyksiä julkaistiinkin alussa Felix Mendelssohnin nimellä, jotta ne saisivat huomiota.
Mennessään naimisiin Wilhelm Henselin kanssa vuonna 1829, Mendelssohnin sukunimi muuttui Henseliksi. Kuitenkin hänet tunnetaan Fanny Mendelssohn-Henselinä tai Fanny Mendelssohnina.
Halvauksen seurauksena Fanny Mendelssohn kuoli Berliinissä 1847, 42-vuotiaana.
Chris Waddle
Christopher "Chris" Roland Waddle (s. 14. joulukuuta, 1960 Gatesheadissa) on englantilainen jalkapalloilija. Hän pelasi Englannin maajoukkueessa 62 ottelua ja teki niissä kuusi maalia vuosina 1985–1991.
Waddle aloitti uransa keskikenttäpelaajana amatööriseurassa Tow Law Townissa, mistä hän kävi koeajalla Sunderlandissa, Coventry Cityssä ja Newcastle Unitedissa. Vuonna 1980, työskennellessään makkaratehtaalla, hän siirtyi tuhannella punnalla Newcastleen. Joukkueessa hän teki 169 ottelussa 46 maalia ja pääsi myös Englannin alle 21-vuotiaiden maajoukkueeseen. Hän muodosti Newcastlessa vuonna 1984 koko Englannin tehokkaimman hyökkäystrion yhdessä Kevin Keeganin ja Peter Beardsleyn kanssa.
Heinäkuussa 1985 Waddle siirtyi alle 700 000 punnalla Tottenhamiin, missä hän pelasi kaikkiaan 173 ottelua ja teki 42 maalia. Hän myös vakiinnutti paikkansa Englannin A-maajoukkueessa ja pelasi joukkueessa puolivälieriin päättyneessä vuoden 1986 MM-turnauksessa Meksikossa, jälleen yhdessä Beardsleyn kanssa. 1987 Waddle kuului Tottenhamin avainpelaajiin, kun joukkue selviytyi FA Cupin loppuotteluun, missä hävisi Coventrylle, sijoittui liigassa kolmanneksi ja selviytyi liigacupin välieriin. Hän pärjäsi myös musiikkirintamalla, kun hänen yhdessä Glenn Hoddlen kanssa tekemänsä single "Diamond Lights" nousi 20 myydyimmän singlen listalle. Vuonna 1988 hän pelasi Englannin maajoukkueessa, joka hävisi kaikki alkulohko-ottelunsa Saksan liittotasavallan EM-kisoissa.
Vuonna 1989 Waddle siirtyi tuon aikaisella ennätyssummalla, 4,5 miljoonalla punnalla, ranskalaisseura Marseilleen. Hän voitti joukkueessa Ranskan mestaruuden kolmesti (1990, 1991 ja 1992) ja lukeutui joukkueen avainpelaajiin. 1990 Italian MM-kisoissa välieräottelussa Saksaa vastaan Waddle epäonnistui rangaistuspotkukilpailussa omassa yrityksessään. 1991 hän oli ehdolla Euroopan parhaaksi pelaajaksi, mutta palkinto meni lopulta Jean Pierre Papinille. Heinäkuussa 1992 Waddle siirtyi 1,25 miljoonalla punnalla Sheffield Wednesdayhin, joka vuonna 1993 pääsi molempien Englannin cup-kilpailujen loppuotteluun, joista myös hävisi molemmat. Samana vuonna liigan pelaajayhdistys valitsi hänet parhaaksi pelaajaksi. Wednesdaysta Waddle lähti vuonna 1996, minkä jälkeen pelasi vielä yli 100 ottelua skotlantilaisessa Falkirkissa , Bradford Cityssä ja Sunderlandissa. Vuonna 1997 hän toimi Burnleyn pelaaja-valmentajana, mutta lähti seurasta heti seuraavana vuonna.
Uransa jälkeen Waddle on toiminut tiedotusvälineissä asiantuntijakommentaattorina. Hänen kasvonsa näytetään ja nimensä mainitaan usein "Ruuvit löysällä" -sketsisarjassa "Chanel 9" -sketsissä.
Länsi-Uusimaa (sanomalehti)
Länsi-Uusimaa on läntisellä Uudellamaalla kuudesti viikossa ilmestyvä sanomalehti. Keskiviikon lehti jaetaan peittojakeluna kaikkiin levikkialueen talouksiin. Lehden päätoimittaja on Päivi Kallo ja sen kotipaikkakunta on Lohja. Alun perin lehden kotipaikkakuntana toimi Hanko. Suomen Lehtiyhtymään kuuluvan lehden levikki on 13 390 (LT 24.2.2012) ja sen levikkialue käsittää Lohjan lisäksi Inkoon, Raaseporin, Vihdin sekä Siuntion kunnat. Lehti alkoi ilmestyä tabloid-koossa maaliskuussa 2015.
Maeve Quinlan
Maeve Anne Quinlan (s. 16. marraskuuta 1964 Chicago) on yhdysvaltalainen näyttelijä. Hän näytteli vuosina 1995–2006 Kauniit ja rohkeat -sarjassa. Hänen roolihahmonsa oli Megan Conley. Kauniiden ja rohkeiden jälkeen Maeve siirtyi näyttelemään South of Nowhere -nimisessä draamasarjassa. Hänen huomattavin elokuvaroolinsa on Rhondan rooli rohkeista seksikohtauksistaan kohutussa Ken Parkissa.
Quinlan oli naimisissa näyttelijä Tom Sizemoren kanssa vuodet 1996–1999.
Mihail Lomonosov
Mihail Vasiljevitš Lomonosov (, 19. marraskuuta 1711 Demirovka, Arkangelin kuvernementti – 15. huhtikuuta 1765 Pietari) oli venäläinen kirjailija ja tieteilijä, joka vaikutti merkittävästi maansa kirjallisuudessa, koulutuksessa ja tieteessä. Häntä kutsutaankin joskus ”Venäjän Da Vinciksi”.
Lomonosov syntyi kalastajan poikana Pohjois-Venäjällä sijaitsevassa Deniskovkan kylässä. Opiskeli 1736-41 Marburgissa ja Freiburgissa. Hän meni opiskelemaan saksalaiseen Marburgin yliopistoon, joka oli yksi tärkeimmistä eurooppalaisista yliopistoista aikana, jolloin yliopistot olivat yleisesti rappiolla. Marburg oli Lomonosovin mielenkiinnon kohteena, koska siellä opiskeli myös saksalainen filosofi Christian Wolff. Lomonosov opiskeli Wolffin kanssa ja hänestä tuli yksi tämän henkilökohtaisista opiskelijoista filosofiassa ja tieteessä.
Lomonosov kutsuttiin 1745 kemian professoriksi Pietarin tiedeakatemiaan. Keksinnöillään hän rikastutti lähes kaikkia tieteenaloja. Hän oli venäjän kirjakielen uudistaja ja kirjallisuuden isä, josta alkoi laajempi venäjän kielen tutkimus. Hän loi teorian venäjän kielen kolmesta tyylistä, joka lähensi kirjakieltä kansankieleen.
Ihala
Ihala tarkoittaa ainakin seuraavia asioita:
Campo Grande
Campo Grande on kaupunki Lounais-Brasiliassa, Mato Grosso do Sul -osavaltion pääkaupunki. 
Vuonna 2010 siellä oli vajaat 777 000 asukasta.
Kaupunki on perustettu 1899. Se on tärkeiden liikenneväylien varrella; vuodesta 1910 sinne on mennyt myös rautatie. 1900-luvun alussa kaupungista tuli merkittävät varuskuntapaikkakunta.
Se nousi osavaltion pääkaupungiksi 1977, kun Mato Grosson osavaltio jaettiin kahtia.
Philipp Degen
Philipp Degen (s. 15. helmikuuta 1983 Liestal, Sveitsi) on sveitsiläinen jalkapalloilija, joka pelaa FC Baselissa. Pelipaikaltaan hän on puolustaja.
Degen aloitti jalkapalloharrastuksensa 1987 FC Oberdorfissa, josta siirtyi 1995 FC Basel 1893:een. Hän nousi seuran edustusjoukkueeseen, Sveitsin Superliigaan vuonna 2001 ja voitti joukkueen mukana Sveitsin mestaruuden neljästi (2002–2005), Sveitsin Cupin (2003) sekä Alppi-cupin (2003). Hän osallistui myös Mestarien liigaan vuonna 2002, mutta Basel jäi alkulohkoonsa. Vuonna 2005 Degen siirtyi Bundesliigan Borussia Dortmundiin. Ensimmäisellä kaudellaan Degenillä oli hieman vaikeuksia, ja hän sai joukkueen valmentajalta, Bert van Marvijkilta, usein kritiikkiä riskialttiista ja hyökkäävästä pelityylistään. Tämän takia hän seurasi osan otteluista vaihtopenkiltä pelaten 24 Bundesliiga-ottelussa kauden aikana.
Degen on nimitetty Sveitsin jalkapallomaajoukkueeseen Saksan MM-kisoihin 2006. Maajoukkueessa on mukana myös hänen kaksosveljensä David, joka pelaa FC Basel 1893:ssa.
Uakarit
Uakarit ("Pitheciidae") on apinaheimo, jonka kaikki 35 edustajaa elävät Etelä-Amerikan pohjois- ja keskiosissa Andien itäpuolella.
Uakarit ovat keskikokoisia kädellisiä, tosin ne näyttävät yleensä paksun turkkinsa takia melko vankkarakenteisilta. Tiheä turkki on yleensä väritykseltään tumma. Kasvot saattavat olla karvattomat. Tasapainoiluun käytetty häntä on yleensä karvaton.
Heimon lajit ovat päiväaktiivisia ja käyttävät pääasiassa ravinnokseen hedelmiä ja hyönteisiä. Uakarit viettävät suurimman osan elämästään puissa. Ne elävät yleensä perhekunnissa, jotka saattavat olla enintään 50 yksilön suuruisia. Uakarit kommunikoivat keskenään useilla eri äänille; tyypillisimpiä ovat korkeat huudot ja lähes lintumaiset sirkutukset.
Jäälokki
Jäälokki ("Pagophila eburnea") on pienikokoinen lokki, joka elää Pohjoisella jäämerellä. Se on Suomessa erittäin harvinainen vierailija.
Jäälokki muistuttaa muodoltaan kyyhkystä enemmän kuin "Larus"-suvun lokit. Aikuisen linnun höyhenpeite on täysin valkoinen. Nokka on paksu ja keltakärkinen, jalat mustat. Pituus 40–43 cm, siipien kärkiväli 94–120 cm, paino 450–700 grammaa. Ääni on lähes samanlainen kuin harmaalokilla
Jäälokin pesimäalueet Pohjoisella jäämerellä ovat Grönlannissa sekä Alaskan ja Siperian pohjoisilla rannoilla. Se muuttaa talveksi vain pienen matkan kiintojään reunan eteläpuolelle. Se viettää siten koko vuoden pohjoisessa.
Jäälokki munii 1–3 munaa lumettomalle kalliolle sammaleista ja risusta tekemäänsä pesään.
Jäälokki syö kalaa, äyriäisiä ja leviä, mutta myös hylkeen haaskoja.
Jäälokki on luokiteltu silmälläpidettäväksi. Niitä on jäljellä 11 500 yksilöä, ja kanta on pienentynyt 20 viime vuoden aikana jyrkästi. Tutkimuksen mukaan munien kuoret ovat ympäristömyrkkyjen vuoksi ohentuneet niin, että niistä osa särkyy haudonnan aikana.
Tiiksi
Tiiksi (, ) on Lietmajärven maalaiskuntaan kuuluva kylä Mujejärven piirin pohjoisosassa Karjalan tasavallassa Venäjällä.
Ennen yhdistämistään Lietmajärveen Tiiksi oli erillinen kylähallintoalue, joka rajoittui idässä Rukajärven kylähallintoalueeseen, lounaassa Mujejärveen, luoteessa Lietmajärveen ja koillisessa Belomorskin piiriin.
Tiiksi sijaitsee 72 kilometriä piirikeskuksesta Mujejärvestä koilliseen. Kylässä oli noin 600 asukasta vuonna 1996.
Tiiksiin, kuten myös muualla Mujejärven piiriin on pyritty kehittämään luontoturismia jopa Euroopan unionin hankkein, jossa Lieksan kaupunki on ollut mukana.
Valkoposkitiira
Valkoposkitiira ("Chlidonias hybridus") on Suomessa harvoin vieraileva merilintu. Se jaetaan alalajeihin asuinpaikkansa mukaan.
Linnun pituus on 26 cm ja paino 60–100 g. Vanha kesäpukuinen lintu muistuttaa tuttuja kala- ja lapintiiraamme, mutta pyrstön lovi on matala ja puku kauttaaltaan harmaampi. Koivet ja nokka ovat punaiset.
Esiintyy laikuittain Etelä- ja Keski-Euroopassa sekä sieltä itään Intiaan ja Kiinaan. Yksi alalaji pesii Australiassa ja toinen Itä-Afrikassa. Euroopassa ja Aasiassa asuvat valkoposkitiirat muuttavat talveksi Afrikkaan ja Etelä-Aasiaan.
Pesii umpeen kasvavilla ja ruohottuneilla sisämaan järvillä ja jokien varsilla ja suistoissa. Ruokailumaastona voivat olla myös pellot, suot ja muut kosteikot sekä erilaiset lammikot ja altaat.
Valkoposkitiira tekee 2–3 munaa kelluvaan pesään. Matalassa vedessä pesä voi olla pohjassa kiinni. Haudonta-aika on 18–20 päivää. Sukukypsä 2-vuotiaana. Se pesii joskus naurulokkien seassa hakien näiltä suojaa pedoilta.
Valkoposkitiira syö ennen kaikkea hyönteisiä, jotka se sieppaa lennosta. Se syö myös pieniä rapuja, kaloja ja sammakoita.
Valkosiipitiira
Valkosiipitiira ("Chlidonias leucopterus") on pienikokoinen tiiroihin kuuluva lintu.
Aikuinen lintu on valkoisia siipiä lukuun ottamatta musta tai tumman harmaa.
Valkosiipitiira pesii Kaakkois-Euroopassa ja Aasiassa, ja talvehtii Afrikassa, Etelä-Aasiassa ja Australiassa. Suomessa sitä tavataan harvoin.
Valkosiipitiira pesii järvien, lampien ja soiden rannoilla.
Valkosiipitiira sieppaa ravinnokseen hyönteisiä lennosta, ja poimii hyönteisiä ja joskus pikkukaloja veden pinnan läheltä.
Al-Ghazali
Abū Ḥāmid Muḥammad bin Muḥammad al-Ġazālī (; 5. heinäkuuta 1057 Tus, Khorasanin provinssi, Persia, nyk. Iran – 19. joulukuuta 1111 Tus), oli persialainen muslimiteologi ja -filosofi.
Al-Ghazali on yksi merkittävimmistä islamilaisista teologeista ja mystikoista. Hän sai opetusta kotikaupungissaan Tusissa sekä Gorgānissa ja Nešaburissa useisiin perinteisiin islamilaisiin opinaloihin. Hän oppi myös sufi-harjoituksia jo nuorella iällä. Vuonna 1091 visiiri Nizam al-Mulkin huomattua hänen kykynsä hänet nimitettiin Bagdadin Nizamiyyan yliopiston johtajaksi.
Islamilaisen yhteisön älyllisenä johtajana hänen toimiinsa kuului luennoiminen islamilaisesta oikeudesta, harhaoppisuuden torjuminen sekä vastaaminen erilaisiin yhteisön kysymyksiin.
Joidenkin vuosien jälkeen hän jakoi pois omaisuutensa ja jätti Bagdadin aloittaakseen henkisen matkan, joka kesti yli vuosikymmenen. Hän matkusti Damaskokseen, Jerusalemiin, Hebroniin, Medinaan, Mekkaan ja takaisin Bagdadiin, jossa hän pysähtyi lyhyeksi aikaa. Tämän jälkeen hän vietti useita vuosia erakkoelämää. Hän päätti eristyneisyytensä lyhyeen luentosarjaan Nizamiyyassa Nešapurissa vuonna 1106. Myöhemmin hän palasi Tusiin, jossa vietti elämänsä viimeiset vuodet.
Al-Ghazali kirjoitti ainakin 70 kirjaa tieteestä, filosofiasta ja sufilaisuudesta.
1000-luvulla Al-Ghazali julkaisi teoksen "Filosofien epäjohdonmukaisuus" (arabiaksi تهافت الفلاسفة, "Tahāfut al-Falāsifaʰ"), joka sai aikaan suuren muutoksen islamilaisessa tietoteorian käsittelyssä. Yhteenotto skeptismin kanssa johti hänet teologisen okkasionalismin kannattajaksi. Hän uskoi, että kausaaliset vuorovaikutukset eivät johtuneet mekaanisista syistä, vaan olivat ennemminkin Jumalan tahdon välittömiä ilmentymiä.
Teos merkitsi käännekohtaa islamilaisessa filosofiassa. Ilmapiiri muuttui torjuvaksi Aristoteleen ja Platonin teoksia kohtaan. Teos on suunnattu kritiikiksi "falasifa"-filosofien koulukuntaa kohtaan. Falasifa toimi 900-luvulta 1200-luvulle ja sen huomattavimpia ajattelijoita olivat Avicenna ja Al-Farabi. Heille oli leimaa antavaa ammentaminen kreikkalaisesta filosofiasta. Ghazali arvosteli aristoteelisia falasifa-oppineita siitä, että nämä korostivat elitistisesti aristoteelista tietoteoriaa ja loogista analyysia, mutta omaksuivat pitkälti kritiikittä aristoteelisen kosmologian, johon kuului muun muassa harhaoppinen väite maailman ikuisuudesta. Ghazalin arvostelu ei perustunut uskonnollisiin oppeihin, vaan hän kumoaa Aristoteleelta peräisin olevat todistukset maailman ikuisuudesta loogisen analyysin keinoin. Seuraavalla vuosisadalla Averroës kirjoitti pitkän vastateoksen Al-Ghazalin teokselle ja nimesi sen "Epäjohdonmukaisuuden epäjohdonmukaisuus". Kuitenkaan teos ei saanut tarkoitettua muutosta aikaan.
Ykköspesis
Ykköspesis on pesäpallon toiseksi korkein sarja heti Superpesiksen jälkeen.
Ykköspesistä pelattiin aluksi Ykkössarjan nimellä vuodesta 1981 alkaen tähän päivään saakka. Vuonna 1991 nimi vaihdettiin Ykköspesikseksi. Ykköspesiksen on voittanut useimmiten Kankaanpään Maila joka on voittanut sarjan neljä kertaa.
Miesten Ykköspesis pelataan 12 joukkueen kaksinkertaisena sarjana siten, että jokaiselle joukkueelle tulee runkosarjan aikana 22 ottelua.
Runkosarjassa sijoille 1-4 sijoittuneet jatkavat otteluitaan ylemmissä pudotuspeleissä otteluparein 1-4 ja 2-3 ja pelaavat pääsystä superpesiskarsintoihin. Otteluparit pelataan paras viidestä-järjestelmällä eli voittaja ratkeaa kolmella voitolla. Kotietu sarjassa on runkosarjassa paremmin sijoittuneella joukkueella.
Superpesiksen alemman pudotuspelin (10-11) häviäjä kohtaa Ykköspesiksen 2. sijoittuneen joukkueen ja Superpesiksen runkosarjan 12. sijoittunut joukkue kohtaa Ykköspesiksen 1. sijoittuneen joukkueen. Ykköspesiksen 1. sijoittunut joukkue on Ykköspesiksen välierien voittaneista joukkueista paremmin runkosarjassa sijoittunut joukkue ja Ykköspesiksen 2. sijoittunut joukkue on heikommin runkosarjassa sijoittunut välierien voittaja. Otteluparien voittajat pelaavat Superpesiksessä kaudella 2019. Otteluparien häviäjät pelaavat Ykköspesiksessä kaudella 2019.
Runkosarjassa 12. sijoittunut joukkue putoaa suoraan Suomensarjaan kaudeksi 2019. Runkosarjassa 10. ja 11. sijoittuneet joukkueet ratkaisevat keskenäisellä sarjalla toisen putoajan Suomensarjaan.Kaudella 1994 runkosarjan 6 parasta jatkoi ns. SM-jatkosarjassa ja loput joukkueet Ykköspesiksen loppusarjassa. Vaasa voitti runkosarjan ja Koskenkorva ykkösen loppusarjan.
Gibbonit
Gibbonit eli pienet ihmisapinat ("Hylobatidae") on kaakkoisaasialainen apinaheimo. Se muodostaa yhdessä isojen ihmisapinoiden ("Hominidae") kanssa ihmisapinoiden yläheimon ("Hominoidea"). Gibboneita on luokittelusta riippuen 14–19 eri lajia.
Gibbonit ovat tunnettuja liikkumamuodostaan, jossa ne heiluttavat itseään oksistossa eteenpäin. Tätä varten gibbonien eturaajat ovat huomattavasti pidemmät kuin takaraajat ja peukalo on lähellä rannetta, jotta oksasta kiinniottaminen olisi helpompaa. Gibbonien turkki on harmaa, ruskea tai musta. Ne ovat kooltaan 45–90 senttimetriä pitkiä ja painavat 4–13 kilogrammaa. Laajalle levinneen larin ("Hylobates lar") mustanruskeasta turkista erottuvat valkeina naaman reunukset, kädet ja jalat. Taka-Intian luoteisosissa elävän hulokin ("Hylobates hoolock") mustassa turkissa on valkea otsavyö. Edellisiä suurempi on lähes musta siamanki ("Hylobates syndactylus"), jolla on iso kurkkupussi ja jonka toinen ja kolmas varvas ovat ihopoimun yhdistämät. Se elää Malakan niemimaalla ja Sumatrassa. Siamanki on lajeista selvästi suurin.
Gibbonit ovat päiväaktiivisia ja elävät pääosan ajastaan puissa, johon ne ovat loistavasti sopeutuneet. Ne asuvat pääasiassa sademetsissä, mutta niitä tavataan vuoristometsissäkin aina 1 800 metriin.
Gibbonit ovat pariuskollisia. Pari ja niiden jälkeläiset asuvat omalla reviirillään, jota puolustavat tunkeilijoita vastaan. Reviiri voi olla kooltaan jopa 50 hehtaaria. Gibbonit joutuvat kuitenkin harvoin tappeluihin, sillä puolustuskeinoihin kuuluvat lähinnä huudot ja uhkailu esimerkiksi rikkomalla oksia.
Gibbonit syövät bambun lehtiä ja muiden puiden lehtiä.
Mammal Species of the World -hakuteoksen mukaan gibbonit luokitellaan neljään sukuun, joissa on 14 lajia.
Muun muassa Kansainvälinen luonnonsuojeluliitto IUCN luokittelee hulokit omaan "Hoolock"-sukuun ja kahteen eri lajiin, "Hoolock hoolock" sekä "Hoolock leuconedys".
Yogyakarta
Yogyakartan erityisalue () on Indonesian provinssi Jaavan saaren etelärannikolla. Provinssi koostuu Yogyakartan kaupungista, ja neljästä hallintoalueesta (kabupaten). Provinssin asukasluku on 3,5 miljoonaa (vuonna 2010) ja pinta-ala 3 133 neliökilometriä. Yogyakarta on ainut Indonesian provinssi, joka on virallisesti sulttaanin hallitsema.
Yogyakarta sijaitsee Intian valtameren rannalla, Jaavan etelärannikon keskiosassa. Sillä on maarajaa ainoastaan Keski-Jaavan provinssin kanssa.
Merapi-tulivuori sijaitsee Yogyakartasta pohjoiseen. Se on yksi maailman aktiivisimmista tulivuorista. Se on purkautunut säännöllisin väliajoin, tiettävästi 1500-luvulta lähtien. Viimeksi se on purkautunut vuonna 2010.
Yogyakarta oli 1500-1700 luvuilla osaa Jaavasta hallinneen Mataramin sulttaanikunnan keskuspaikka. Mataram jakautui vuonna 1755 kahtia Yogyakartan sulttaanikuntaan ja Surakartan sulttaanikuntaan. 1700- ja 1800-luvuilla Yogyakartan sulttaanikunta joutui Hollannin siirtomaavallan vaikutusvallan alle osana Alankomaiden Itä-Intiaa.
Kun Japani hyökkäsi Alankomaiden Itä-Intiaan Toisessa maailmansodassa ja japanilaisten vetäydyttyä vuonna 1945 Yogyakartan sulttaani Hamengkubuwono IX lupasi tukevansa Indonesian presidenttiä Sukarnoa Indonesian valtion perustamisessa ja että Yogyakartan sulttaanikunta tulisi olemaan osa Indonesiaa. Palkinnoksi Yogyakartalle luvattiin erityisasema, ja Yogyakarta säilyi kuningaskuntana Indonesian tasavallan sisässä. Myös Surakarta säilyi kuningaskuntana, mutta anti-kuningasmielisen kansannousun jälkeen se menetti erityisasemansa ja se sulautui Keski-Jaavan provinssiin vuonna 1946, jolloin Yogyakarta jäi Indonesian ainoaksi kuningaskunnaksi. Yogyakarta oli vuosina 1945–1949 maan väliaikainen pääkaupunki, kun hollantilaiset miehittivät Jakartan Indonesian vallankumouksen aikana.
Yogyakarta tunnetaan klassisen jaavalaisen taiteen ja kulttuurin keskuksena. Se on myös Indonesian korkeamman koulutuksen keskus. Indonesian suurin yliopisto Universitas Gadjah Mada sijaitsee kaupungissa. Kaupungin keskuksena on "Kraton", sulttaanin palatsi.
Tšekin jääkiekkomaajoukkue
Tšekin jääkiekkomaajoukkue edustaa Tšekin tasavaltaa jääkiekossa. Tšekki kuuluu jääkiekon suurmaihin; joukkue menestyi parhaiten vuosituhannen vaihteessa, kun se voitti jääkiekon maailmanmestaruuden kolme kertaa peräkkäin vuosina 1999–2001 sekä olympiakultaa vuonna 1998.
Tšekin maajoukkue nousi IIHF:n rankinglistalla viidenneltä sijalta kolmanneksi vuonna 2012.
Tšekin maajoukkue pelaa punaisissa ja valkoisissa pelipaidoissa.
Tšekin jääkiekkomaajoukkuetta edelsi Böömin jääkiekkomaajoukkue, sittemmin Tšekkoslovakian jääkiekkomaajoukkue, jolla oli useita maailmanmestaruusmitaleita. Joukkueen merkittäviä hahmoja olivat aikanaan Václav Nedomanský ja Jan Suchý. Tšekkoslovakian hajotessa Tšekki sai edustuspaikan A-sarjassa, Slovakian joukkue aloitti C-sarjan karsijana. Ensimmäiset MM-kilpailunsa Tšekki pelasi Saksassa vuonna 1993 saavuttaen pronssia.
Tšekin suurinumeroisin tappio tuli Suomea vastaan Ruotsin EHT-turnauksessa 2012.
Tšekki järjesti ensimmäiset kotikisansa itsenäisenä valtiona vuonna 2004 ja uudestaan vuonna 2015.
Fatima
Fatima tarkoittaa seuraavia henkilöitä ja asioita:
Tannu-Ola
Tannu-Ola (tuvaksi Таңды-Уула, "Tangdy-Uula") on vuoristoalue Tuvan eteläosassa Venäjällä Mongolian vastaisella rajalla. Vuoristo on itä-länsisuuntainen ja sillä on pituutta noin 500 kilometriä. Vuoriston korkein kohta on 2 930 metriä merenpinnan yläpuolella.
Pääosa vuoristosta sijaitsee Tuvan alueella, mutta aivan eteläisimmät osat ulottuvat Mongolian puolelle. Tannu-Olan pohjois- ja itäosat muodostavat vedenjakajan Jenisein yläjuoksun ja Selengan vesistöalueiden välille. Tannu-Olan pohjoisosat liittyvät Sajanvuoriin ja vuoriston länsiosat puolestaan ulottuvat lähelle Altaita.
Esa Holopainen (raviohjastaja)
Esa Holopainen (s. 24. maaliskuuta 1961 Outokumpu) on suomalainen raviohjastaja. Ohjastamisen hän aloitti vuonna 1977 veljensä Tuomon hevosella Snobben Nova ja valmentajana hän on toiminut vuodesta 1982.
10. marraskuuta 2018 mennessä Holopainen on ohjastanut runsaat 45 600 ravilähtöä, joista hän on voittanut yli 5 000 lähtöä ja palkintorahoja yli 17 miljoonaa euroa. 5 000 voittoon hän ylsi kuudentena suomalaisohjastajana.
Huumekoira
Huumekoira on koira, joka on erikoiskoulutettu etsimään huumeita hajuaistin avulla. Kyseisiä koiria ei kouluteta muihin tarkoituksiin. Huumekoirat ovat yksi tärkeimmistä apuvälineistä huumeiden pysäyttämisessä.
Poliisikoiralaitoksen järjestämissä koulutuksissa käytetään kymmentä yleisintä huumausaineeksi luokiteltua ainetta. Nämä ovat amfetamiini, metamfetamiini, hasis, marihuana, kokaiini, buprenorfiini, MDPV, mCPP ja ekstaasi. Tutkimusten mukaan koira voi tunnistaa ja muistaa yli 2000 eri hajua.
Huumekoira ei etsi huumetta huumeen himosta. Koiralle opetetaan huumeen haju lelulla, johon on tartutettu huumeen hajua, ja tällä tavalla saamansa hajukokemuksen perusteella se oppii etsimään huumeita hajun perusteella. Huumekoiran koulutus aloitetaan, kun pennut ovat kahdeksan kuukauden ikäisiä. Koulutus kestää kaksi kuukautta. Huumekoirat työskentelevät noin kymmenvuotiaiksi. Koira ei jaksa keskittyä työhönsä kovin kauan kerrallaan.
Koiran kiinnostuessa jostakin henkilöstä, hänelle suoritetaan henkilöntarkastus. Jos huumausaineita löytyy, suoritetaan normaali esitutkinta. Huumekoiria on poliisilla, tullilla, Rajavartiolaitoksella ja rikosseuraamusvirastolla. Tulli tutkii omat huumausainerikoksensa ja poliisi omansa sekä rikosseuraamusviraston huumausainerikokset.
Suomessa Tulli on käyttänyt huumekoiria vuodesta 1969 lähtien. Koirat työskentelevät 8-12 tuntia päivässä, josta tehokasta työaikaa on 2-3 tuntia. Huumekoirista 90 %:a on labradorinnoutajia. Koirat jäävät eläkkeelle noin 7-11-vuotiaina.
Keen Eddie
Keen Eddie on yhdysvaltalainen poliisisarja, jonka esitettiin ensimmäisen kerran vuonna 2003. Sarjaa tehtiin kaikkiaan 13 jaksoa.
Sen perusidea on samankaltainen kuin 1980-luvun suositussa "Taistelupari"-sarjassa: newyorkilainen poliisi lähetetään Lontooseen ratkaisemaan rikoksia. Naispuolisen työparin tässä sarjassa on korvannut naispuolinen asuinkumppani.
Suomessa sarjaa on esittänyt MTV3 ja SubTV.
Gematria
Gematria tai gimatria (, ) tarkoittaa heprealaista numerologiaa tai lukumystiikkaa. Gematriasta voidaan erottaa kaksi eri suuntausta, mystinen ja yleinen. Sana juontaa kreikan sanasta geometria. Vaikka heprealainen gematria on nykyisin tunnetuinta, kreikkalainen gematria eli isopsefia, on sitä useita vuosisatoja vanhempaa. On olemassa myös latinalaisille aakkosille sovitettua gematriaa, joka on syntynyt varhaisella keskiajalla tai todennäköisemmin jo antiikin Rooman aikaan.
Gematriassa jokaisella aakkoston kirjaimella ajatellaan olevan tietty numero- tai lukuarvo. Esimerkiksi Ilmestyskirjan Pedon lukua on yhdistetty eri historiallisiin henkilöihin kuten keisari Neroon, jonka kreikankielinen nimi olisi litteroitu hepreaksi ja kirjaimia vastaavat lukuarvot laskettu yhteen ja saatu summaksi 666. Tämä perustuu siihen, että hepreassa lukuja ilmaistiin kirjaimilla.
Eräs gematrian menetelmiin pohjautuvista väitteistä on, että Raamatun kirjoittajat tunsivat ja kätkivät tekstiin muun muassa sellaisia matemaattisia käsitteitä, joita heillä ei nykyisen tiedon mukaan ollut. Vilnan gaonia, 1700-luvun oppinutta pidetään usein ajatuksen ensimmäisenä esittäjänä. Hänen mukaansa "Ensimmäisen kuninkaiden kirjan" kirjoittaja olisi kätkenyt tekstiin piin likiarvon, jossa neljä desimaalia olisi oikein. Kirjassa Hiramin kerrotaan valaneen altaan, jonka halkaisija oli kymmenen kyynärää ja ympärys kolmekymmentä, mistä piin likiarvoksi tulisi kolme. Juutalaisessa traditiossa osissa profeettojen kirjoja sanat luetaan ('qere') toisinaan eri tavoin kuin ne kirjoitetaan ('ketiv'). Kirjoitetussa muodossa (ketiv) mainittu jae käyttää sanaa KAVA (qof, vav, he) ilmaistessaan altaan ympärysmitan. Kuitenkin sana luetaan (qere) muodossa KAV (qof, vav). Sanan KAVA numerologinen arvo on 111 (qof = 100, vav = 6, he = 5), kun taas sanan KAV arvo on 106 (qof = 100, vav = 6). Jos 111 jaetaan 106:lla ja kerrotaan kolmella, tulos on noin 3,14151.
"Mystinen gematria" on heprealainen numerologian muoto, jota käytetään kabbalassa löytämään sanojen salattuja merkityksiä. Gematrian avulla pyritään hahmottamaan kokonaiskuvaa kymmenen "sefiran" (mon. "sefirot"), tai jumalallisen tulen, ja 22 heprean aakkosen välillä. Tätä systeemiä on selitetty useissa mystisissä juutalaisissa kirjoituksissa, kuten Zoharissa.
Yksi esimerkki gematriasta ovat 22 monitahokasta. Nämä sisältävät viisi Platonin kappaletta, neljä Keplerin–Poinsotin kappaletta ja kolmetoista Arkhimedeen kappaletta. Koska heprean aakkosissa on 22 kirjainta, voidaan jokaista kirjainta osoittaa vastaamaan yksi kappale.
Toinen esimerkki ovat heprealaiset luvut. Vaikka aakkosia on 22, tarvitaan 27 numeraalia (1–9, 10–90 ja 100–900), jotta voidaan muodostaa luvut väliltä 1–999. Puuttuvat viisi kirjainta sopivat yhteen viiden lopetuskirjaimen ("sofit") kanssa, tai vaihtoehtoisesti viimeistä kirjainta tavia (jolla on arvo 400) käytetään yhdistelmänä itsensä tai muiden kirjainten kanssa qofista (100) eteenpäin. Näin saadaan merkittyä luku 500 ja tätä suuremmat sataluvut.
Heprealaisten aakkosten numeroarvot
Seuraavilta sivuilta löytyy gematrinen taulukko erilaisille aakkosille:
Oppimisalusta
Oppimisalusta tai virtuaalinen oppimisympäristö tarkoittaa oppimisympäristön verkkoteknologista osaa, jolla tuetaan oppimisprosessien sekä siihen läheisesti liittyvien muiden toimintojen hallintaa.
Useimmat oppimisalustat sisältävät välineitä oppimateriaalien verkkojulkaisemiseen ja hallintaan, erilaisia keskustelutoimintoja sekä mahdollisuuden tehdä ja palauttaa tehtäviä sähköisesti. Opiskelu verkossa voi olla etäopiskelua tai se voi tapahtua luokkahuoneessa, jossa opiskelijoilla on käytössään tietokone. Verkko-opiskelu vapauttaa opiskelijat ja opettajat tekemään työtä valitseminaan aikoina, mutta toisinaan voidaan myös sopia yhteisestä opiskeluajasta ja käydä tosiaikaista keskustelua.
Oppimisalustan palveluntarjoaja saattaa myydä joko oikeutta ohjelmiston käyttöön tai palvelintilaa tai molempia. Osa oppimisalustoista on kaupallisia, osa taas perustuu avoimeen lähdekoodiin. Vapaissa ohjelmissa on jo paljon hyvin kehittyneitä ominaisuuksia kuten wikityökalu. Näitä ohjelmia käyttäjät voivat vapaasti muokata tarpeitaan vastaaviksi.
Katso oppimisympäristön historia, koska nämä kaksi termiä ovat historiallisesti olleet sekaisin käytössä.
Erilaisia oppimisalustoja oli jo vuonna 2000 yli 3 000 ja määrä on kasvanut koko ajan.
WCET:n (Western Cooperative for Educational Telecommunications) sivusto EduTools tarjoaa riippumattomia katsauksia, oppimisympäristöjen vertailuja, konsultointipalveluja ja avustusta oppimisympäristön valintapäätöksen tekoon. Sivustolla on monipuolinen vertailu CMS-järjestelmistä (Course Management System). Vertailu-palvelulla voi vertailla esimerkiksi Moodlen ja BlackBoardin ominaisuuksia toisiinsa. Sivustolla löytyy vertailuja online-koulutuksista (OCEP Online Course Evalution Project). Sivustolla on esitelty myös projekteja.
Joitain Suomessa tunnettuja ja käytettyjä oppimisalustoja ovat seuraavat:
Kantoaalto
Kantoaalto on vakiotaajuinen ja vakioamplitudinen jaksollinen signaali, jota moduloituna käytetään kuljettamaan informaatiota siirtotien yli. Siirrettävän informaation sisältävä modulointisignaali on yleensä taajuudeltaan matalampi kuin kantoaalto. Kantoaallon taajuus ja voimakkuus valitaan niin, että lähetteen etenemisominaisuudet siirtotiellä soveltuvat tarkoitetun signaalin siirtoon. Kantoaalto tuotetaan oskillaattorilla.
Esimerkiksi yleisradiolähetyksissä audiotaajuinen ohjelmasignaali moduloi radiotaajuista kantoaaltoa, joka kuljettaa lähetteen radiovastaanottimiin. Radioaseman taajuus on sen lähettämän kantoaallon perustaajuus. Modulaation vaikutuksesta lähetteen spektri sisältää kantoaallon lisäksi myös modulaation tuloksena syntyneet sivukaistat, jotka sijaitsevat kantoaallon taajuuden ympärillä. Samalla alueella toimivat radioasemat lähettävät kukin eri taajuudella, jotta niiden signaalit voidaan helposti erottaa toisistaan vastaanottimessa.
Modulointi tapahtuu esimerkiksi kantoaallon amplitudin vaihtelulla (AM-asemat) tai taajuudenvaihtelulla (FM-asemat). On olemassa myös modulointitapoja (SSB, DSB-SC), joissa lähetteen spektristä poistetaan alkuperäinen kantoaalto ja lähetetään ainoastaan modulaation tuloksena syntyneet sivukaistat. Tällöin vastaanottimen tulee generoida kantoaalto uudelleen. Digitaalisessa tiedonsiirrossa käytetään yleisesti QAM-tekniikkaa kantoaallon modulointiin.
Vastaanottimessa ohjelmasignaali erotetaan kantoaallosta eli ilmaistaan. Yksinkertainen, radiotekniikan alkuaikana käytetty AM-ilmaisin oli kidekoneessa käytetty kidediodi.